Príbehov plná hlava

Len čo mi trošku zakvická hlava,

viem, že ma budú prepadávať,

šialenou rýchlosťou po diaľnici túrovať,

sľubovať nečakané peripetie a originálne zápletky,

a neotrepané dialógy a autentické reálie…

(*prosím podľa uváženia doplniť*)

Stačí privieť oči a celý bulvár mi do výstrihu skočí:

že vraj čo pečiem v nedeľu deťom,

kam chystáme sa na leto,

a či tak sviežo vyzerám predtým

aj potom, čo nakupovanie orosilo ma potom…

Cenu národnú, za tie básne/scenáre/poviedky/novely

(*prosím podľa uváženia doplniť*)

vôbec nie náhodnú,

vystavím v obývačke na poličke,

akože inak… Veď nie som iná!

Ehm,

tak takto by to malo/mohlo/smelo byť

(*prosím podľa uváženia doplniť*)

nebyť toho prázdneho súboru

v textovom editore na zacapkanom monitore…

Zuzana Brnoliaková

Studenohorská 56, 841 03 Bratislava

0948 / 55 32 75

zuzana.brnoliakova@gmail.com

Trochu toho humoru

Nebrať sa až tak vážne?

To nadchne, v snahe

spriadať prevažne nevážne básne.

Tažoby je už dosť,

tromf v rukáve je uvoľňovať miesto

pre radosť.

Konkurenčná výhoda

je nadhľad a vtip.

Tip do ušného otvoru: prosím, prepašovať trochu toho humoru.

A dostať sa pod kožu trefnými postrehmi,

ktoré robia deň,

aj keby bol posledný…

Zuzana Brnoliaková

Studenohorská 56, 841 03 Bratislava

0948 / 55 32 75

zuzana.brnoliakova@gmail.com

Kapustové hody

Jedno ma trápi:

sen o trati rýchlo sa stratí,

keď opraty pustíš z rúk

a nenájdeš drúk.

Prešľapovať na mieste

nevedie po ceste

vpred.

Je len jediný prípad,

kedy sa to hodí:

keď chystajú sa kapustové hody.

Zuzana Brnoliaková

Studenohorská 56, 841 03 Bratislava

0948 / 55 32 75

zuzana.brnoliakova@gmail.com

Mám plán

Mám plán ako novému z rán dať rám:

čo a ako stíhať, pri tom nezaknísať,

na nohách pevne stáť a v odhodlaní mať rád

nepoľaviť, ba vytrvať

s úsmevom čeliť nástrahám náhlych zvratov deja

a vedieť ktorá vízia je tá moja.

Teoreticky to zvládam, v praxi škrípem zubami:

nie všetky body programu podarí sa naplniť.

Teda bledá, skromne, zato umne,

nie náhodou s pokorou,

opravujem heslo z úvodu:

“*Mám plán nemať plán.*

*Jedine sa hrou osudu*

*dostať tam, kam mám…*”

Zuzana Brnoliaková

Studenohorská 56, 841 03 Bratislava

0948 / 55 32 75

zuzana.brnoliakova@gmail.com

Vážnosť

Vážení,

píšem, aby ste sa nebáli:

rokmi sa metabolizmus spomalí.

A hoci porcie sú stále tie isté,

nie je isté

či aj proporcie.

To je tá vážnosť,

ktorú získavame vekom:

deko za dekom.

Zuzana Brnoliaková

Studenohorská 56, 841 03 Bratislava

0948 / 55 32 75

zuzana.brnoliakova@gmail.com